cyanic-selkie/wikianc huggingface dataset:
Hayle
Hayle (kornisk Heyl) er ein liten by i Cornwall i England. Han ligg ved han sørlege enden av St. Ives-bukta, ved estuaret til elva Hayle. Det korniske namnet tyder «fjord».
Han var tidlegare ein viktig fiskarby og utskipningshamn for tinn og andre varer. Fleire koparsmeltarar virka i byen, og den austlege delen har namnet Copperhouse etter denne verksemda. Det var òg eit jernstøyperi, som no står i ruinar.
Kropía
Byar og tettstader
Byane og tettstadene i kommunen er:
Hayle
På 1800-talet hadde det blitt meir lønsamt å eksportere råtinn framfor å smelte det i Hayle, og dermed starta ei nedgangstid for byen. I 1970-åra slutta ein å bruke hamna til større skip, då kostnadane for oppmudring var for høge.
Viktigaste næringsveg er no turisme. Rundt bukta ligg sandstrender over ei strekning på omkring 5 km. Godrevy fyr er eit viktig landemerke, som skal ha inspirert Virginia Woolf sin To the Lighthouse.
Fylkesveg 444
Fylkesveg 444 finst i fleire fylke i Noreg:
Bonanza
Bonanza er ein amerikansk westernserie som gjekk på NBC frå 1959 til 1973. Serien handlar om den hardt arbeidande og respekterte familien Cartwright og livet deira på ranchen Ponderosa i Nevada. Her jobbar dei mellom anna med å beskytte sin eigen ranch, samstundes som dei hjelper til med å halde områda rundt trygge. Familien består av Ben Cartwright (spelt av Lorne Greene) og dei tre vaksne sønene hans: Adam (Pernell Roberts), Eric (Dan Blocker) og Joseph (Michael Landon).
Serien vart særs populær i USA og låg øvst på fjernsynstoppen frå 1964 til 1967. I 1971 byrja sjåarinteressa å falle, noko som bidrog til at serien vart nedlagd i 1973. I tillegg døydde Dan Blocker i 1972, som gjorde det meir krevjande å halde fram med serien.
I Noreg har serien vorte send på TV 2 sidan 1997.
John Flaxman
John Flaxman ( var ein engelsk bilethoggar og teiknar. Han var tonegjevande i den britiske nyklassisismen.
Blant dei viktigaste verka hans kan nemnast relieff og medaljongar som vart teikna for den berømte poselensprodusenten Wedgwood. Han er i dag kanskje mest kjend for sine illustrasjonar til Odysseen.
University College Chapel i Oxford har fire marmorarbeid av Flaxman:
It Ain't Necessarily So
«It Ain't Necessarily So» er ein song med musikk av George Gershwin og tekst av Ira Gershwin. Songen kjem frå Gershwin-operaen Porgy and Bess (1935) der han vert sungen av rollefiguren Sportin' Life, ein dophandlar, som uttrykker tvil om fleire av utsegnene i Bibelen.
Songen er spelt inn mange gonger i moderne tid. Han vart ein stor hit i 1965 for songaren Normie Rowe, og var med på debutalbumet til The Moody Blues, The Magnificent Moodies frå 1965. Han vart òg spelt av The Honeycombs, Bronski Beat i 1984, Cher i 1994, og Jamie Cullum i 2002, og av Aretha Franklin og Bobby Darin i 1959 på albumet That's All. Aretha spelte òg inn songen for albumet sitt Aretha (with the Ray Bryant Combo). Sting spelte òg ein versjon av songen. Brian Wilson spelte songen i 2010 for albumet Brian Wilson Reimagines Gershwin.
Wals-Siezenheim
Wals-Siezenheim er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 26,6 km² og i kring 13 200 ibuarar.
Kommunen omfattar ti landsbyar/grender, medrekna Kleßheim-slottet. Kommunesenteret Wals ligg 480 meter over havet, ei fem-seks kilometer vest om byen Salzburg.
Heimebana til fotballklubben Red Bull Salzburg ligg i Wals-Siezenheim, og vart nytta under EM i fotball 2008.
Tassen-statuen
Tassen er ein skulptur laga av Solveyg Schafferer (f. 1928) og avduka i 2008. Det finst 12 eksemplar av statuen som står plassert utanfor ulike avdelingar av Helgeland Sparebank.
Skulpturen førestiller ein gut i sydvest og regntøy. Det opphavlege namnet på verket var «Ut i naturen».
Det var opprinnelig lagd 13 skulpturer, 12 «småtasser», mens den 13. skulpturen skil seg ut frå dei andre. Den heter «To barn sittende på en stein». Nå i ettertid er det usikkert hvor mange skulpturer det står rundt på Helgeland, men blei seinast vist at det er 16 stykk plassert utanfor kvar sin Helgeland Sparebank.
Per Bolstad
Per Martin Ludvig Bolstad var ein norsk musikar og komponist. Han er særleg kjend som opphavsmann til gammaldans-melodiar. Med små avbrot budde han i Ålesund heile livet. Han var sterkt knytt til Indre Nordfjord, der faren Per Mathiasson Bolstad kom ifrå.
Liv og gjerning
Per Bolstad lærde tidleg å spele fele. 15 år gamal hadde han sitt eige orkester. Repertoaret var klassisk musikk og norske slåttar. Bolstad arbeidde ei tid som kontorist, men vart meir og meir synshemma og slutta i yrket.
Frå 1910 dreiv han som musikar og komponist. Orkesteret hans gav konsertar over heile Noreg, i tillegg til Sverige og Finland. Mellom dei nesten 600 melodiane han komponerte finn ein kjende slåttar som Det glade Ålesund, Glade Johan og Fagre Stryn. Han komponerte musikkstykke til han var 90 år gamal.
Familie
Ein av sønene til Per Bolstad heitte òg Per. Han vart då kalla «Unge Per», og var profesjonell fiolinist. Han fekk svært gode kritikkar både i inn- og utland, men døydde i 1931, berre 32 år gamal. Også den andre sonen, Einar, var ein habil musikar, trekkspelar og komponist. Han levde mest heile livet sitt i Bergen og døydde i 1986.
Swahilikultur
Swahilikultur er dei felles kulturytringane som historisk har vore til sultanat og smårike langs kysten av Aust-Afrika. Swahilikulturen har framfor alt vore utbreidd i kjerneområdet til språket swahili, men har ikkje vore avgrensa til etniske swahilifolk. Kulturen er resultatet av over tusen år med kulturutveksling mellom den austafrikanske bantukulturen og den arabiske kultursfæren, men har òg innslag frå Persia, India og Europa.
Holoviakbreen
Holoviakbreen er ein isbre som flyt vest og ut i enden av Mendelssohnfjorden, mot Wilkinsisen på nordsida av Beethoven Peninsula, som ligg sørvest på Aleksanderøya i Antarktis. Han vart kartlagt av US Geological Survey frå flyfotografi teken av U.S. Navy 1967–68 og frå Landsatbilete teken 1972–73, og vart namngjeven av Advisory Committee on Antarctic Names etter Judy C. Holoviak, teknisk redaktør, 1964–77 i Antarctic Research Series, publisert av American Geophysical Union og direktør for publikasjonane deira frå 1978.
Swahilikultur
Økonomien på swahilikysten har vore bygd på handel. Swahilikulturen har vore ein handels- og sjøfararkultur og ikkje minst ein bykultur som blei danna i små, ofte velståande bystatar. Bystatane har vore kontaktpunkt mellom det afrikanske innlandet og Indiahavet.
Altar Mountain
Altar Mountain er eit markant fjell over 2000 moh, som ligg ved sørenden av Arena Valley i Victoria Land i Antarktis. Det vart indikert, men ikkje namngjeve på kartet til Ferrar frå 1907. Det fekk dette namnet av New Zealand Geological Survey Antarctic Expedition (1958–59) på grunn av den trappeliknande forma og den flate toppen, som minna om pyramidane til aztekarane og mayaene.
Swahilikultur
Framståande sultanat og bystatar på swahilikysten var mellom anna Gede, Kilwa Kisiwani, Mombasa og Zanzibar.
Historie
Frå 600-talet byrjar arabisk handelsmenn og migranter å busetja seg i området, noko som sådde frøet til språket og kulturen swahili. Kring 35 prosent av vokabularet i swahili er arabiske lånord, som seier noko om kor omfattande den arabiske påverknaden var. Etterkvart oppstod bystatane som i mellomalderen skulle bli viktige handelssenter i Indiahavet, som Zanzibar og Mombasa.
Dei tidlege kontaktane med omverda var handelskontaktar, der dei fjernaste kontaktane var dei kinesiske ekspedisjonane som kom på 1400-talet. Med ulike fartøy som dhow, jahazi, baghlah, mtepe og andre handla swahilistatane med både den arabiske halvøya og India. Dei store handelsskipa blei nytta eit godt stykke inn på 1900-talet. Handelen følgde monsunvindane fram og tilbake over Indiahavet.
På 1500- og 1600-talet byrja først Portugal og seinare Oman freista å anleggja koloniar på swahilikysten. Kontrollen over nokre bystatar, som Mombasa, gjekk fram og tilbake mellom kolonisatorane, medan andre blei verande meir eller mindre frie. Zanzibar, som tidvis stod under omansk overhøgd, gjorde òg krav på å kontrollera delar av kysten.
Då Tyskland og Storbritannia la Aust-Afrika under seg på slutten av 1800-talet stod swahiliområda for ein av de større motstandskampanjane, Maji Maji-opprøret i Tysk Austafrika, som blei slegen ned på nokre år. I tillegg til kolonisasjonen blei enden på den omfattande slavehandelen ved Indiahavet òg eit hardt slag for fleire swahilistater.
Arkitektur
Handelen med krydder, elfenbein, gull og slavar gjorde fleire av smårika langs swahilikysten svært velståande, noko som er tydeleg i dei arkitektoniske spora i til dømes Gede og Kilwa Kisiwani og på Manda. I dei gamle bydelane i Zanzibar og Mombasa lever arkitekturen vidare.
Arkitekturen har tydeleg arabisk påverknad, og i tidlegare europeiske skildringar gjekk ein ut frå at swahilibyane var blitt bygde av arabarar. Det var underforstått at ein afrikansk kultur ikkje ville kunna skapa ein så utvikla stil.
Dei sirleg utskorne dørene er kjenneteiknande for alle kystbyar, der kvar by har sin eigen distinkte stil.
Litteratur
Skriftspråket på swahilikysten var fram til den europeiske koloniseringa arabisk, sjølv om den meste litteraturen var munnleg. Til dei litterære sjangrane som blei utvikla i Aust-Afrika høyrer utenzidikt og ukawafi.
Den tradisjonelle inndelinga av swahililitteratur er i tre delar: riwaya (prosa), tamthilia (drama) og shairi (poesi).
Nokre kjende forfattarar her Ali Alamin Mazrui, Muhammed Said Abdulla, Bwana Mwengo, Muhamadi Kijuma og Haji Chum.
Klede
Det meste kjende tøyet frå swahilikusten er sannsynlegvis kanga, ein slags sarong som er blitt populær over heile Aus-Afrika. Det er eit fagerikt, firkanta tøystykke som kan nyttast som skjørt, hovudtørkle, bereplagg og anna. Langs eine langsida står ein tekst, ofte eit ordspråk. Kangaen er ei nokså ny oppfinning, inspirert av portugisiske lommetørkle. Trykkinga av ordspråk byrja fyrst på 1900-talet.
Planchón-Peteroa
Planchón-Peteroa er ein aktiv, kompleks vulkan som strekker seg i retninga nord-sør langs landegrensa mellom Argentina med Malargüe fylke, og det sentrale Chile med regionen Maule. Her er fleire vulkanar av varierande alder og med overlappande kalderaer. Mellom desse er 3 977 moh høge Volcán Planchón, 3 820 moh høge Volcán Peteroa og Volcán Azufre, som med sine 4 107 meter over havet er den høgste av fjelltoppane i det vulkanske massivet.
Planchón-Peteroa hadde tre utbrot i september 2010. I dei siste utbrota, 18. og 21. september, vart vulkansk oske sendt høgt i lufta og bles langt innover i Argentina. Vulkane hadde 19 større ubrot i perioden mellom 1660 og 1998.
Ulsta
Ulsta er ein landsby sørvest på øya Yell på Shetland. Bilferja til Toft på hovudøya Mainland går herfrå.
Twilight av Electric Light Orchestra
Songen fekk kultstatus i Japan hos fans av japansk animasjon då han vart nytta som kjenningsmelodi for opningsanimasjonen for Daicon IV, ein science fiction-konferanse i 1983. Han vart òg nytta i ein reklamefilm for Toyota Celica XX (Supra) i 1982.
Radivoje Manić
Radivoje Manić er ein tidlegare serbisk fotballspelar.
Lasulitt
Lasulitt eller lazulitt er eit blått mineral som særleg finst i kvartsittar og andre metamorfe bergartar og på pegmatittgangar. Kjemisk sett er det eit fosfat av magnesium og aluminium, med formel MgAl2(PO4)2(OH)2.
Det er kjent mellom anna frå Horrsjöberg i Sverige og i vene krystall frå Georgia i USA og Yukon i Canada. I Noreg er det kjent frå kyanitt-førande bergartar på Saltfjellet og i Elverum.
Det vart først skildra i 1795 etter ein førekomst i Steuermark i Austerrike. Namnet kjem frå det tyske lazurstein.
Merja
Merja var eit uralsk språk som vart snakka i området rundt Moskva. Elvenamnet «Moskva» er sannsynlegvis av merjansk opphav.
Merjanarane er nemnd i Nestorkrønika (1133), der dei blir rekna opp som eitt av fleire finskugriske folk. Kjeldene seier ikkje noko om sjølve språket anna enn kvar det vart snakka, så det vi veit om merja, muroma og andre uralske språk som vart snakka i område mellom dei mordvinske og dei austersjøfinske språka har vi frå hydronym (namn på elver og sjøar) i områda der dei vart snakka.
Merja døydde ut seinast i det 13. hundreåret, talarane gjekk over til å snakke austslavisk.
Fylkesveg 426
Fylkesveg 426 finst i fleire fylke i Noreg:
Hushenbreen
Hushenbreen er ein isbre som ligg ved sørvestlege delen av Mendelssohnfjorden, ein fjord som ligg mellom Derocher Peninsula og Eroica Peninsula på nordsida av Beethoven Peninsula sørvest på Aleksanderøya i Antarktis. Isbreen flyt nordaust og saman med Reuningbreen før dei flyt ut i den sørlege delen av Mendelssohnfjorden. Han vart kartlagt av US Geological Survey frå flyfotografi teken av U.S. Navy 1967–68 og frå Landsatbilete teken 1972–73, og vart namngjeven av Advisory Committee on Antarctic Names etter W. Timothy Hushen, direktør i Polar Research Board ved National Academy of Sciences i 1981–88.
Pustegass
Pustegass er mest vanleg og naturleg som luft. Andre kunstige gassar, anten reinsa eller blandingar av ulike gassar, er brukt i lukka miljø som apparatdykking, dekompresjonskammer, undervassbåtar eller romstasjonar.
Ein sikker pustegass har tre viktige eigenskapar: Dei fleste pustegasser er blandingar av oksygen og ein eller fleire inertgasser. Teknikken som vert brukt til å fylla dykkeflasker med andre gassar enn luft kallast gassblanding.
Mest brukte pustegasser
Dei mest vanlege brukte pustegasser er:
Oksygen
Oksygen må vera tilstades i kvar og ein pustegass. Den er essensiell for metabolismen til kroppen som opprettheld livsprosessen. Menneskekroppen kan ikkje lagra oksygen til seinare bruk som den gjer med mat. Dersom kroppen ikkje får tilførsel av oksygen i meir enn fem minutt vil det føra til tap av medvit og til slutt død. Vev og organ (særleg hjernen og hjarte) i kroppen vil skadast dersom det er utan oksygen lenger enn fire til fem minutt.
Delen oksygen i pustegassen avgjer den sikre djupna gassen kan brukast på: Det minimale sikre partialtrykk av oksygen i ein pustegass er 0,16 barar. Ved eit trykk lavare enn dette kan dykkeren risikera tap av medvit og død som følgje av hypoksi.
Det maksimale sikre partialtrykk av oksygen i ein pustegass avheng av eksponerinsgtid, men for dykk kortare enn 3 timar er dette vanlegvis 1,4 bar (1,6 bar setjast av enkelte som maksimal partialtrykk, men då vanlegvis som maksimal oprasjonsdybde eller når ein ikkje arbeider mykje som f.eks på eit tryggleiksstopp). Over dette partialtrykket eller ved lengre eksponeringer risikerer dykkeren oksygenforgifting som kan opptre som om ein har eit epleptisk anfall. Kvar pustegass har sin maksimale operasjonsdjupn og dette avheng av delen oksygen i pustegassen. Det kan òg nemnast at oksygen òg har ein narkose verknad på linje med nitrogennarkose, men denne er vanlegvis mindre merkbar.
Oksygenanalysatorar (elektrogalvaniske brennselsceller) vert brukt til å mæla konsentrasjoen av okysgen i pustegassen.
Fylling av dykkeflasker kostar litt meir ei vanleg luft pga kostnader til reint oksygen, reinsing av dykkeflasker og ekstra filtrering.
Nitrogen
Nitrogen er ein inertgass som forårsakar nitrogennarkose under dykking. Nytta av nitrogen er difor avgrensa til grunne dykk. Nitrogen kan òg gje trykkfallssjuke. Luft er den billegaste pustegass til dykking
Ekvivalent luft dypde er ofte brukt til å laga ein pustegass blanding som er tilpassa den djupna ein planleggar å dykka til. Mange dykkere finn at 30 meter er ein komfortabel maksimaldybde for å unngå nitrogennarkose når ein dykkar på luft. Partialtrykket til nitrogen er då 0,79 * 4 bar = 3,16 bar.
Helium
Helium er ein inertgass som er mindre narkotisk enn nitrogen på trykk som er aktuell for dykking, så denne gassen er betre eigna for djupare dykking.
Helium kan òg forårsaka trykkfallssjuke. Helium er heller ikkje særleg godt eigna som inflatorgass til tørrdraktsdykking fordi den har mykje større ledningsevne for varme enn luft. Dette fører til at ein tapar varme mykje raskare i ein tørrdrakt som vert fylt med helium. Ein vanleg måte å unngå dette er då å bruka ein eigen inflatorflaske fylt med luft eller argon.
Helium er òg ein dyr gass å kjøpa slik at dykking med helium er ein kostbar fornøyelse. Dersom ein nytter rebreathere (gjenpustarar) vil kostnaden til gass gå ned (på den andre side er då ein rebreather heller ikkje særleg billeg).
Hydrogen
Hydrogen har vore brukt til djup dykking, men den er svært eksplosiv når den vert blanda med oksygen.
Ikkje ynskte gassar i pustegass
Mange gassar er ikkje ynskt i pustegasser. Her følgjer er ukomplett liste:
Argon
Argon er ein inert gass som er meir narkotisk enn nitrogen såg den er ikkje eigna som ein pustegass under dykking. Den brukast til tørrdraktgass sidan den har dårlege eigenskapar til å leia varme (motsett av Helium). Argon er òg dyrare enn luft.
Karbondioksid
Karbondioksyd vert produsert under metabolisering i kroppen. Den kan forårsaka karbondioksydforgiftning.
Karbonmonoksid
Karbonmonoksid er forårsaka av ufullstendig forbrenning. Den kan koma inn i ein pustegass ved at eksos vert soge inn i ein kompressor eller frå forbrenning av smørolje i sjølve kompressoren. Karbonmonoksid er giftig for kroppen.
Jasnyj
Jasnyj (russisk Я́сный) eller Dombarovskij er ein by i Orenburg oblast i Russland med om lag 17 000 innbyggjarar. Han ligg rundt 350 km aust for Orenburg. Delar av byer er ZATO, stengd for ålmenn ferdsel fordi 13. strategiske missildivisjon har sitt hovudkvarter der.
Busetnaden vart grunnlagt i 1961, fekk status som urbanliknande busetnad i 1962 og bystatus i 1979.
Ambalada Peak
Ambalada Peak er eit fjell på 2160 moh. som ligg 2 nautiske mil søraust for Griffin Nunatak i Prince Albert Mountains i Victoria Land i Antarktis. Det vart kartlagt av US Geological Survey frå landmålingar og flyfoto tekne av U.S. Navy, 1956–62, og vart namngjeve av Advisory Committee on Antarctic Names etter Cesar N. Ambalada, ein elektrikar ved Amundsen-Scott-stasjonen vinteren 1966.
Hadia Tajik
Hadia Tajik er ein politikar frå Arbeidarpartiet som var kulturministar i regjeringa Stoltenberg II. Ho vart vald inn på Stortinget frå Oslo i 2009 og igjen i 2013.
Bakgrunn
Hadi Tajik er fødd i Strand i Rogaland av pakistanskfødde foreldre. Ho voks opp i Bjørheimsbygd i Strand. Tajik har ein ein bachelorgrad i journalistikk frå den dåverande Høgskolen i Stavanger, mastergrad i menneskerettar frå Kingston University i England og mastergrad i Rettsvitskap frå Universitetet i Oslo. Ho har arbeidd som journalist i mellom anna Aftenposten, VG og Dagbladet, og har skrive kommentarartiklar i Morgenbladet og Stavanger Aftenblad.
I 2001 var Tajik redaktør for tekstsamlinga Svart på Hvitt, av ungdommar med innvandrarbakgrunn om det å ha innvandrarbakgrunn i Noreg.
Politisk karriere
Tajik vart tilsett i Arbeids- og inkluderingsdepartementet 1. desember 2006 som politisk rådgjevar for dåverande statsråd Bjarne Håkon Hanssen. Sidan den gongen har ho hatt eit lengre vikariat som politisk rådgjevar for statsminister Jens Stoltenberg, som den yngste ved Statsministerens kontor nokon gong, mens politisk rådgjevar Mina Gerhardsen var i permisjon. Tajik var fem månader yngre enn Terje Osmundsen frå Høgre var, då han vart utnemnd til rådgjevar for dåverande statsminister Kåre Willoch. Tajik vikarierte også for Eirik Øwre Thorshaug, som er politisk rådgjevar for justisminister Knut Storberget, då Thorshaug hadde eit halvt års permisjon. I april 2009 var Tajik tilbake i Arbeids- og inkluderingsdepartementet, som politisk rådgjevar for sin fjerde statsråd i den raudgrøne regjeringa, Dag Terje Andersen.
Nominasjonskomiteen i Oslo Arbeidarparti foreslo 14. oktober 2008 å innstille Tajik til sjetteplassen på Arbeidarpartiets liste til stortingsvalet 2009. Ho erstatta Saera Khan, som hadde trekt seg få dagar tidlegare. 19. oktober 2008 vart Tajik vald inn i sentralstyret til Arbeidaranes Ungdomsfylking. Ho har tidlegare vore politisk nestleiar i AUF i Rogaland.
Tajik markerte seg tidleg i valkampen 2009 som ein flittig brukar av sosiale media og videohistorier på internett under valkampen. Ho vart vald inn på Stortinget, ettersom Arbeidarpartiet vann seks mandat i Oslo, og er medlem av Stortingets kyrkje-, utdannings- og forskingskomité.
Ho vart 21. september 2012 innsett som ny kulturminister av statsminister Jens Stoltenberg. Ho var då 29 år og den til då yngste som nokon gong hadde vore minister i ei norsk regjering, og den første med muslimsk bakgrunn.
Bobby Vee Meets the Ventures
Bobby Vee Meets The Ventures er eit studioalbum gjeven ut av Bobby Vee og den amerikanske instrumentale rockegruppa The Ventures. Dette var det første albumet The Ventures gav ut med vokal, om ein ser bort frå korvokal og enkelte songar. Albumet kom ut 1. juni 1963 på Liberty Records. Albumet nådde 91. plassen på Billboard Top 200-lista.
Bobby Vee hadde tidlegare spelt med The Crickets på eit tidlegare album, men det var langt meir poporientert enn dette albumet. Vee syng vokal på dei fleste songane, men The Ventures har òg nokre instrumentalar dei speler aleine.
One Too Many Mornings
Dylan-innspelingar
I tillegg til utgåva på The Times They Are a-Changin', har Dylan ofte framført «One Too Many Mornings» i elektriske arrangement, mellom anna på verdsturneen i 1966 og i 1976 under den andre Rolling Thunder Revue-turneen. Konsertopptaket til Dylan frå 17. mai 1966, spelt inn i Manchester Free Trade Hall, kom ut på The Bootleg Series Vol. 4: Bob Dylan Live 1966, The «Royal Albert Hall» Concert (1998), medan ein «Rolling Thunder»-versjon kom ut på konsertalbumet Hard Rain (1976). I 2016 vart alle konsertopptaka til Dylan av songen frå 1966 gjevne ut i plateboksen The 1966 Live Recordings, og versjonen frå 26. mai 1966 kom ut separat på på albumet The Real Royal Albert Hall 1966 Concert.
I 1967 spelte Dylan inn ein versjon av songen med The Band, som kom ut på forskjellige uoffiselle piratopptaksalbum, før dei offisielt kom ut i 2014 på albumet The Bootleg Series Vol. 11: The Basement Tapes Complete.
Andre innspelingar
Johnny Cash spelte inn songen mange gonger, mellom anna på albumet Johnny & June i 1978. Han spelte inn to versjonar av songen med Dylan, medan Dylan spelte inn Nashville Skyline. Denne, og fleire andre han spelte inn med Dylan, kom aldri offisielt ut. Cash spelte han igjen å ny i ein duett med Waylon Jennings for albumet Heroes. I 2012 kom ein remiks som kombinerte den originale vokalen til Cash med nye innspelingar av Avett Brothers og dette kom ut på Amnesty International-albumet Chimes of Freedom: The Songs of Bob Dylan. I 2014 la Willie Nelson og Kris Kristofferson, som i lag med Jennings og Cash utgjorde supergruppa The Highwaymen, til vokal på Heroes-utgåva.
Andre versjonar:
På norsk
Jan Erik Vold skreiv ein norsk tekst til songen og kalla han «Stiller et døgn for mye», som vart framført av Kåre Virud i 1977 på albumet Virud synger Vold skriver Dylan.
Lepidomelan
Lepidomelan er ein særleg jernrik varietet av mineralet biotitt (sjå glimmer), kjent frå syenittpegmatittar ved Langesundsfjorden.
Hugh Town
Hugh Town er ein by med eit folketal på 1 068 (folketelling 2001), den største busetnaden på Scillyøyane utanfor Cornwall i England. Han ligg på øya St. Marys, som er administrasjonssentrum for øygruppa.
Hovudnæringen er turisme, og det er fleire attraktive strender ved byen. Han har ferjesamband til Penzance, og det er ein liten flyplass rett utanfor byen med helikoptertrafikk til Penzance og flygingar med 12-seters fly til St Just i Cornwall.
Ilievbreen
Ilievbreen (bulgarsk Илиев ледник, ‘Iliev Lednik’) er ein 5 km lang og 1,5 km brei isbre som ligg i Lassus Mountains, som ligg nord på Aleksanderøya i Antarktis. Breen drenerer nordvestsida av Mount Wilbye og flyt ut i Lazarev Bay nord for Vittoria Buttress.
Monika Pyrek
Monika Zofia Pyrek er ein polsk tidlegare friidrettsutøvar frå Gdynia som vann sølvmedaljen i stavhopp under VM 2005, EM 2006, VM 2009 og VM-bronsen i 2001.
Aktiv
Pyrek kneip bronsen i stavtevlinga i VM 2001 då ho klarte 4,55 meter i fyrste forsøk. Like høgt hoppa ho i VM 2003 og Sommar-OL 2004, noko som resulterte i fjerdeplassar begge gongane. Både i VM 2005 og EM 2006 sikra ho seg sølvmedaljen, den suverene verdseinaren Jelena Isinbajeva kunne ho ingenting gjere med.
I VM-finalen 2007 forbetra Pyrek sitt personbeste til 4,75 m, men ettersom ho måtte ha tre forsøk på høgda måtte ho ta ti takke med fjerdeplassen. Under IAAF-finalane i Stuttgart i slutten av september same året sette ho sin endelege personlege rekord med eit hopp 4,82 m og vart nummer to, som i verdsmeisterskapen vann Isinbajeva. Etter femteplass i Sommar-OL 2008 vann Pyrek ein sølvmedalje i i Berlin-VM 2009, der landskvinna Anna Rogowska vart verdsmeister.
Lepidolitt
Lepidolitt er eit litiumhaldig glimmermineral, oftast fiolett. Det finst i einskilde granittpegmatittar og er eit viktig råstoff for utvinning av litiumsambindingar. I Noreg er det kjent frå Tørdal i Telemark og frå Sandnessjøen. Den kjemiske formelen er K(Li,Al)3(Sei,Al)4O10(F,OH)2.
Kuvandyk
Kuvandyk (russisk Кувандык) er ein by i Orenburg oblast i Russland med om lag 30 000 innbyggjarar. Han ligg ved elva Sakmara, rundt 160 km aust for Orenburg.
Kuvandyk vart grunnlagd på slutten av 1800-talet som landsbyen Pokrovka (russisk Покро́вка). Han fekk bystatus i 1953.
Hagefestival
Hagefestival eller hagemesse er ein type festival eller handelsmesse som er vigd hagebruk, hagedesign, landskapsutforming og landskapsarkitektur. Det finst lokale regionale, nasjonale og internasjonale hagefestivalar. Den fyrste nasjonale hagefestivalen var truleg den tyske Bundesgartenschau, som fyrst blei halden i 1951. Storbritannia hadde fem nasjonale hagefestivalar i tida 1984–1992.
Tanzanianske statsministrar
Dette er ei liste over tanzanianske statsministrar. Tanzania hadde ingen statsministrar frå landet vart oppretta i 1964 til 1972, då statsministerposten vart oppretta.
Hagefestival
Bureau International des Expositions (BIE), som blei skipa i 1928, godkjenner offisielle internasjonale utstillingar. Hagebruksmesser kan også godkjennast av International Association of Horticultural Producers (IAHP/AIPH). Ein hagefestival kan rekanst som nasjnal om han er anerkjend av dei nasjonale styresmaktene.
Det finst ei rekkje ulike typar hagefestivalar, både årvisse og eingongshendingar, og av ulik storleik. Ein av dei best kjende er Den internasjonale hagefestivalen (Festival international des jardins/Internasjonal Garden Festival) som blir halden på ein permanent stad ved Chaumont-sur-Loire i Frankrike. Denne festivalen er blitt halden sidan 1992, men er ikkje offisielt anerkjend av BIE. Andre hagefestivalar kan innehalda hagedesign men kalla seg sjølv blomeutstillingar eller flower shows, som Chelsea Flower Show, som er blitt halde i London sidan 1912. I 2012 blei også Chelsea Fringe halde i samband med utstillinga, med vekt på uvanlege hagar og hagebruk i London.
Aztekiske språk
Aztekiske språk eller nahuiske språk er ei undergruppe av dei uto-aztekiske språka. Desse språka skil seg frå resten av dei uto-aztekiske språka ved at dei gjekk gjennom Whorfs lov, der /t/ vart til /tɬ/ før /a/, men nokre av desse språka forandra /tɬ/ attende til /l/ eller til /t/. Ein reknar med at dei aztekiske språka skilde seg frå resten av dei uto-aztekiske språka rundt år 2000 f.Kr.
Den meksikanske regjeringa og dei lingvistiske basane Ethnologue og Glottolog ser på dei ulike variantane av nahuatl som distinkte språk, grunna dei store forskjellane som gjer det vanskeleg for talarane å forstå kvarandre, men nahuatl blir likevel ofte behandla som eitt språk.
Skilnader språka i mellom
Skilnadane mellom språka er som oftast store, i mange tilfelle er dei så store at dei kan føra til vanskar med å kommunisera. Derfor er det mange forskjellige ISO-koder for språka. Likevel er det mange likskapar mellom språka.
Historisk forsking på aztekiske språk
Lite forsking og arbeid har vorte gjort for dei aztekiske språka, men noko forsking har vorte gjort.
Lyle Campbell og Ronald W. Langacker gav ut ei bok i 1978 som fokuserte på rekonstruksjonen av vokalane i proto-aztekisk (eller proto-nahuisk).
Una Canger gav ut ei bok der ho utforska den historiske og grammatiske utviklinga av aztekiske verb, og korleis verb som sluttar på -oa eller -ia skil seg sterkt frå verb som sluttar på -owa og -iya historisk sett, sjølv om forskjellane ofte ikkje blir uttalte i moderne dialektar. Ho gjer òg greie for det historiske grunnlaget for dei fem verbklassane i dei aztekiske språka.
Aust-vest skiljet
Karen Dakin (2003:261) gjer framlegg om denne klassifiseringa av dei nahuiske dialektane. Inndelinga er basert på tidlegare publikasjonar, altså studiane hennar frå 2000:
Senter-utkant-skiljet
Una Canger og Yolanda Lasta de Suarez har forslått eit anna type skilje mellom språka i den aztekiske språkgruppa, eit skilje mellom dialektane som blir snakka i Mexico City, og dei som blir snakka lengre unna store byar. Hypotesen er at dette skiljet oppstod under det aztekiske riket.
Dvergflugesnappar
Dvergflugesnappar (Ficedula parva) er ein fugl i flugesnapparfamilien.
Biologi
Av utsjånad minner fuglen om ein liten raudstrupe og er litt mindre enn den svartkvite flugesnapparen. Hannen har raud strupe og raudt bryst. Fuglen overvintrar i India og Pakistan, og opptrer sume stadar i Europa. Hekking i Noreg førekjem svært sjeldan. Fuglane likar gammal, fuktig lauvskog og lever av flygande insekt. Dvergflugesnapparen legg 4-6 egg i mai-juni.
Dvergflugesnappar vart observert første gong i Noreg på Utsira av James Lawrence Chaworth-Musters på 1930-talet.
Dvergflugesnappar er på raudlista til IUCN.
Clerke Rocks
Clerke Rocks er ei gruppe små klipperik øyar som ligg 56 km søraust for Sør-Georgia som strekkjer seg 8 km frå aust til vest. Clerke Rocks som omfattar The Office Boys (spansk Los Mandaderos) nordaust i gruppa og Nobby (spansk: Islote Llamativo eller Roca Notable) søraust i gruppa. Øyane høyrer til dei britiske Sør-Georgia og Sør-Sandwichøyane og vert òg gjort krav på av Argentina.
Øyane vart oppdaga i 1775 av ein britisk ekspedisjon under kaptein James Cook, som namngav dei etter Charles Clerke, ein offiser på HMS «Resolution», som først såg klippene.
Det er ein stor bestand av skarv på øyane.
Liskeard
Liskeard (kornisk Lys Kerwyd / Lyskerrys) er ein marknadsby i Cornwall. Han ligg ved elva Looe, og var tidlegare administrasjonssenter for distriktet Caradon. Han ligg òg ved jernbanelinja mellom London og Penzance, og ved A38.
Strendane og buktene langs sørkysten av Cornwall er lett tilgjengelege frå Liskeard, medan Bodmin Moor ligg nord for byen.
Før 1885 var byen ein valkrins for parlamentet, med to representantar fram til 1832 og éin frå 1832 til 1885.
Erling Braut Haaland
Erling Braut Haaland er ein norsk fotballspelar som speler for den engelske klubben Manchester City og det norske landslaget.
Han er son av tidlegare landslagsspelar i fotball Alf-Inge Håland og Gry Marita Braut.
Karriere
Haaland gjekk gradene som spelar i Bryne Fotballklubb og blei seld til Molde FK i januar 2017. Bryne FK hadde då sikra seg ein klausul om ein andel ved eventuelt vidaresal av spissen.
Haaland fekk gjennombrotet sitt på det øvste nivået i Noreg hausten 2017, og det var stilt store forventningar til han før sesongstart 2018. Mykje av sesongoppkøyringa blei spolert av at han fekk lungebetennelse og blei liggande på sjukehus medan lagkameratane spelte treningskampar. Han overtyda likevel då serien starta og spelte også for Noregs G19-landslag på vårsesongen.
Klubblag
Utanlandske fotballklubbar viste etter kvart interesse for Haaland, og etter at han hadde skåra fire mål borte mot serieleiar Brann 1. juli 2018, medgav Molde-trenar Ole Gunnar Solskjær at det var kome inn bod på den unge spissen. Det var Red Bull Salzburg som kapra underskrifta hans, og han blei knytt til klubben i starten av 2019. På våren blei det berre fem kampar fordelt på serie, cup og internasjonalt. Men frå sommaren blei han med for fullt, og han gjorde verkeleg furore på laget med svært overtydande spel og mange skåringar.
Haaland sjokkerte fotball-Europa og skreiv seg inn i UEFA-historia då han som den yngste noko sinne, sette hat-trick i løpet av ein omgang (den fyrste) i debuten sin i Mesterligaen 17. september 2019 og slik bidrog vesentleg til at Red Bull Salzburg slo KRC Genk heile 6–2.
18. januar 2020 scora han tre mål i sin fyrste kamp for Borussia Dortmund, etter at han kom inn i det 57. speleminuttet. Etter at han seks dagar seinare følgde opp med to mål på rundt 20 minutt i sin fyrste heimekamp for klubben, representerte dette skåringsrekord per spelt tid for tysk Bundesliga med samla fem mål på 57 minutt.
18. februar 2020 skåra han to mål mot PSG i Mesterligaen og blei spelaren som raskast har skåra 10 mål i turneringa. Han brukte sju kampar, fire færre enn den førre rekorden.
Landslag
Erling spelte alle kampane for Noregs G19-landslag i fotball under U19-EM 2018 i Finland.
Han blei tatt ut i Noregs tropp til U20-VM 2019 i Polen. Han skåra berre i ein av dei tre kampane, mot Honduras, men til gjengjeld heile ni gonger. Trass denne ekstreme prestasjonen rauk Noreg ut etter dei tre innleiande kampane.
Mednogorsk
Mednogorsk (russisk Медного́рск) er ein by i Orenburg oblast i Russland med om lag 30 000 innbyggjarar. Han ligg 180 km aust for Orenburg.
Han vart grunnlagt i 1933 og fekk bystatus i 1939.
Det islandske herrelandslaget i handball
Island sitt herrelandslag i handball er det mannlege landslaget i handball for Island. Det representerer landet i internasjonale handballturneringar, og vert regulert av Handknattleikssamband Íslands. Landslaget kvalifiserte seg til sin fyrste internasjonale meisterskap i 1958.
Resultat i internasjonale turneringar
''Resultata som er vist under er berre turneringar der Island har delteke. Turneringar dei ikkje har tatt del i er ikkje førte opp.''
Mark Bowen
Mark Rosslyn Bowen er ein tidlegare walisisk fotballspelar.
Coal Island
Coal Island er ei lita grasdekt øy som markerer vestsida av innløpet til Coal Harbor, nær vestenden av Sør-Georgia. Ho vart kartlagd av mannskapet på «Discovery» under Discovery Investigations i 1926–30, og av HMS «Owen» i 1960–61. Ho vart namngjeven av UK Antarctic Place-Names Committee i 1963 fordi ho ligg ved Coal Harbor.
North Country Blues
«North Country Blues» er ein song av Bob Dylan, gjeve ut på det tredje studioalbumet hans, The Times They Are a-Changin' i 1964. Han framførte òg songen på Newport Folk Festival i 1963.
Songen har eit tilsynelatande enkelt format (ti vers på ABCB-rimskjema) akkompagnert med berre to akkordar (Cm og B). Teamet verkar å ha vore inspirert av Woody Guthrie om det harde livet i eit gruvemiljø som til slutt forsvinn. Kvar det er snakk om vert ikkje nemnt, men det var slike gruvestader i Minnesota, der Dylan voks opp.
I 1968 spelte Joan Baez inn ein versjon av «North Country Blues» på hyllestalbumet hennar til Dylan, Any Day Now.
Leptitt
Leptitt er nemning for finkorna gneisbergartar som vesentleg består av kvarts og feltspat. Det er stort sett trudd å vere omvandla sure lavaer eller tuffar. Uttryket er særleg brukt i svensk geologi. Ein særs finkorna og tett leptitt blir kalla helleflint.
Erinnyer
Erinyer (gresk Ἐρῑνύες, fleirtal av Ἐρῑνύς; 'dei mørke' eller 'dei sinte') var kvinnelege ktoniske hemngudinner i gresk mytologi. Dei blei tidvis omtalte som «underjordiske gudinner» (χθόνιαι θεαί). Ein formelpregea eid i Iliaden påkalla dei som «dei som under jorda straffar den som har svore falskt».
Theogonien til Hesiod fortel at erimnyene oppstod frå bloddropane som fall på jorda (Gaia) då titanen Kronos kastrerte faren sin Uranos. I andre myter oppstod dei frå Nyx (Natta), eller frå samkvem mellom lufta og jorda (Eter og Gaia).
Fylkesveg 446 i Rogaland
Fylkesveg 446 i Rogaland går mellom Stavanger sjukehus og Nedre Tasta i Stavanger kommune. Vegen er 3,3 km lang og går igjennom Løkkevegen, Tanke Svilands gate, delar av Solandsbakken og Randabergvegen.
Bøler Idrettsforening
Bøler Idrettsforening er eit idrettslag heimehøyrande i bydelen Bøler i Oslo. Laget vart stifta 24. oktober 1958 og er aktivt med i fotball, friidrett og handball. Heimebana til fotballaga er Haraløkka, medan handballaga spelar i Bøler idrettshall. Laga til Bøler IF spelar i heilblå drakter.
Bøler Idrettsforening er mest kjend for sine kvinnelag i fotball. I 1981 sigra Bøler IF med 1-0 mot byrival BUL i cupfinalen på Bislett stadion. Laget spelte tidvis i toppserien fram til 1997. To Bøler-spelarar, Janne Andreassen og Hilde Strømsvold deltok i landskampar for Noreg i denne perioden.
Juan Alberto Schiaffino
Juan Alberto Schiaffino Villano var ein uruguayansk-italiensk fotballspelar frå Montevideo som vart verdsmeister i 1950 med Uruguay. Han var elles ein særs kreativ spelstyrar frå sin posisjon som indreløpar i Penarol og seinare på AC Milan. Schiaffino vert rekna som tidenes beste uruguaynske fotballspelar.
Uruguay
Schiaffino debuterte på Penarol i 1943. Perioden 1949-54 var han med å vinne fire seriemeisterskap med laget frå heimbyen. Han fekk sin landslagsdebut i 1946 og spelte alle Uruguays fire kampar under Fotball-VM 1950 i Brasil. I den siste og avgjerande kampen mot vertslandet Brasil skåra han det fyrste av Uruguays to mål i ein kamp som enda med siger 2-1 og Urugyas andre VM-tittel. I 1954 deltok han under verdsmeisterskapen i Sveits der han spelte sin 21. og siste landskamp og skåra sitt 8. og siste landslagsmål i kvartfinalen mot England. Meisterskapen enda med at Uruguay tapte bronsekampen mot Austerrike 1-3.
Italia
Frå hausten 1954 til 1960 spelte Schiaffino på det italienske storlaget AC Milan, eit lag han vann tre ligameisterskap med. Perioden 1954-58 spelte han fire landskampar for Italia, grunngjeve med at farfaren var ein utvandrar frå Liguria. I 1960 gjekk han over til AS Roma. Han la opp i 1962.
Sidan flytta han heim til Montevideo.
Andrews Peak
Andrews Peak er ein Antarktis fjell, 2400 moh, i Destination Nunataks, 3 nautiske mil vest for Pyramid Peak nord i Victoria Land. Det vart namngjeve av New Zealand Antarctic Place-Names Committee etter Peter Andrews, ein geolog med feltgruppa under Victoria University of Wellington Antarctic Expedition (VUWAE) til Evans Neve, 1971–72, som arbeidde i området.
Jupiterbreen
Jupiterbreen er ein isbre på austkysten av Aleksanderøya i Antarktis, 19 km lang og 9 km brei ved munningen, som flyt aust og ut i George VI Sound til sør for Ablation Valley. Isbreen ligg nord for Planet Heights, og sjølv om Jupiterbreen ikkje ligg i fjellkjeda vart han i lag med andre nærliggande brear kalla opp etter planetar i solsystemet. Det første fotografiet frå lufta vart teken den 23. november 1935 av Lincoln Ellsworth og han vart kartlagt frå desse bileta av W.L.G. Joerg. Han vart grovt kartlagt i 1936 av British Graham Land Expedition (BGLE). Han er kalla opp etter planeten Jupiter av Falkland Islands Dependencies Survey (FIDS) etter kartlegginga deira i 1948 og 1949.
Lubbock
Lubbock er ein by i Lubbock County nordvest i delstaten Texas i USA. Byen vart grunnlagd i 1890 og omfattar 320 kvkm med 256 000 ibuarar i 2015. Lubbock ligg sentralt i dei største samanhengande bomullsmarkane i verda og er heilt avhengig av milelange irrigasjonanlegg. Byen hyser lærestaden Texas Tech University.
Musikaren Buddy Holly var fødd i Lubbock.
Fylkesveg 446
Fylkesveg 446 finst i fleire fylke i Noreg:
Sol-Iletsk
Sol-Iletsk (russisk Соль-Иле́цк) er ein by i Orenburg oblast i Russland. Han ligg ved elva Ilek, ei sideelv til Ural, rundt 70 km sør for Orenburg.
Litteraturkritikk
Litteraturkritikk er gransking, evaluering og tolking av litteratur. Feltet kan ta for seg nyutgjevne eller eldre litterære verk, forfattarskapar eller eit visst område innan litteratur, avgrensa av tid, rom, stil eller tendens. Ein litteraturkritikar kan til dømes skriva bokmeldingar, artiklar eller essay om litteratur. Det er vanleg å ha slike tekstar i massemedium, til dømes aviser eller tidsskrift, nokre av dei heilt vigde til litteraturkritikk.
Sol-Iletsk
Sol-Iletsk vart grunnlagt i 1754 som ein kosakkbusetnad og fekk bystatus i 1865.
Litteraturkritikk
Tidsskrift for litteraturkritikk
Noreg Storbritannia USA
Ticket to the Moon
«Ticket to the Moon» er ein song skriven av Jeff Lynne og framført av Electric Light Orchestra (ELO). Han vart gjeven ut som det fjerdesporet på albumet Time (1981) og gjeven ut på singel som ei dobbel A-side i lag med «Here Is the News» i januar 1982. Singelen nådde 24. palssen på den britiske singellista. Songen minnar noko om tidlege ELO-songar med flygel og fleire strykarar enn dei føregåande singlane deira hadde hatt. Rainer Pietsch dirigerte strykarane på songen. I musikkvideoen for songen spelar Mik Kaminski fiolin.
Singelen vart òg gjeven ut i ei avgrensa biletplate som synte ELO-romskipet.
Namnet vart òg nytta om eit samlealbum i 2007, «Ticket to the Moon: The Very Best of Electric Light Orchestra Volume 2».
Lennonbreen
Lennonbreen er ein isbre som flyt sørvest og ut i ytre delen av Lazarev Bay, som ligg nord på Aleksanderøya i Antarktis. Han vart kartlagt av British Antarctic Survey (BAS), 1975-76. Breen vart namngjeven av UK Antarctic Place-Names Committee (UK-APC) i 1980 etter Peter Wilfred Lennon i BAS som var glasiolog som arbeidde på Aleksanderøya, 1974-76.
Tinguiririca
Tinguiririca er ein 4 280 meter over havet høg aktiv stratovulkan i O'Higgins-regionen i det sentrale Chile, nær grensa mot Argentina. Konstant fumarole-aktivitet føregår i vulkankrateret og heite kjelder og fumaroler kan også sjåast på vestskråninga av vulkanen. Siste utbrotet i vulkanen fann stad i 1917.
Det var på ein lågare fjelltopp få kilometer nord for Tinguiririca at Flight 571 av Uruguay sitt flyvåpen krasjlanda i oktober 1972, og der dei overlevande var sakna i 72 døgn før dei fekk kontakt med utomverda.
Mørke midt på dagen
Mørke midt på dagen er ei bok av forfattaren Arthur Koestler, utgjeven på engelsk i 1940. Manuskriptet var skrive på tysk, men vart smugla til England saman med at Koestler sjølv rømde frå nazistane.
Boka omhandlar hendingane omkring Moskva-prosessane. Koestler kjende personleg fleire av dei tiltalte, og brukte romanforma for å skildra det han såg skjedde, og uttrykte avsky for måten regimet handsama dissidentar på.
Boka vart utgjeven på norsk av Gyldendal i 1965, omsett av Trygve Width.
Lavreotikí
Lavreotikí (gresk Λαυρεωτική) er ein kommune heilt søraust på halvøya Attikí i Hellas. Han høyrer til periferieininga Aust-Attikí i periferien Attikí.
Administrativ inndeling
Ved folketeljinga i 2011 hadde kommunen Lavreotikí 25 102 innbyggjarar, medan kommunaleininga med same namn hadde 7 078 innbyggjarar.
Byar og tettstader
Dei største byane og tettstadene i kommunen er:
Den gamle mannen og havet
Handling
Den gamle mannen og havet handlar om fiskaren Santiago, som etter 84 dagar utan fiskelukke avgjer at no skal han få fisk, uansett kva dette vil kosta. Om han ikkje klarer dette, må han byrja å innsjå at han er for gammal og må overlata fisking til dei yngre menn. Dette er ikkje eit godt liv for ein fiskar. Alle i landsbyen har mista trua på han, utanom ein gut som kjem til å verta særs viktig for ham. I det siste og 85. forsøket får han sitt livs fangst, den største fisken han nokon gong har fått. I timar kjemper han med å få fisken heim, samstundes som han må hindra at fangsten blir eten av haiar.
I Noreg
I Noreg vart romanen fyrste gong utgjeve i 1952 på Gyldendal Norsk Forlag omsett av Leo Strøm. Romanen vart gjeven ut same året som den engelske originalutgåva.
Toulouse Street
Toulouse Street er namnet på ei gate i French Quarter i New Orleans. Bileta på plateomslaget og innsida av omslaget er tekne frå eit tidlegare bordell på Toulouse Street.
Albumet inneheld hittane «Listen to the Music» og «Jesus Is Just Alright», og vart gjennombrotet deira då det kom ut i juli 1972. I samarbeid med manageren Bruce Cohn, produsenten Ted Templeman og lydteknikaren Donn Landee, gav bandet ut eit meir polert og eklektisk album. Pianisten Bill Payne frå Little Feat spelte klaverinstrument med bandet for første gongen og starta eit samarbeid som kom til å vare mange tiår. Han var òg ei kort stund, to veker, på turné i lag med bandet tidleg i 1974.
Leucitt
Leucitt er eit mineral i feltspatoid-gruppa, fargelaust til gråleg kvitt, kjemisk eit kalium-aluminium-silikat, KAlSi2O6. Leucitt finst som velutvikla krystall i kalirike lavabergartar (leucitt-basalt, leucititt), mellom anna kjent frå Vesuv, der lause krystall av leucitt kan falle ned saman med vulkansk oske ved utbrot. Mineralet kan ikkje finnast saman med kvarts, som det reagerer med under danning av feltspat. Det krystalliserer kubisk ved temperaturar over 605 °C, og tetragonalt under. Krystallforma er oftast eit såkalla ikositetraeder eller leucitoeder, eit regulært polyeder avgrensa av 24 flater.
Toulouse Street
Allmusic skreiv om albumet: «Toulouse Street har faktisk ein ganske lik stil fleire stader som det Eagles gjorde på same tid, utanom at The Doobies kasta litt jazz og R&B inn i miksen, i tillegg til country, folk og bluegrass. Dei to singlane «Listen to the Music» og «Jesus Is Just Alright» representerte berre toppen av isfjellet i forhold til kva gruppa hadde å tilby. Johnston sin «Rockin' Down the Highway» syner eit band som arbeider på eit høgare gir og flyttar seg inn i Creedence Clearwater Revival-territoriet, medan «Mamaloi» var Patrick Simmons sin tilbakelente karibiske idyll, medan tittelsporet (òg av Simmons) er ein stemningsskapande, vakker ballade. Bandet går over til swamprock for «Cotton Mouth» og tek ein venstresving inn i Mississippideltaet for ein versjon av Sonny Boy Williamson II sin «Don't Start Me Talkin'», før dei går over i gospelmodus med «Jesus Is Just Alright». Den nesten sju minuttar lange Johnston-songen «Disciple» var den typen høgtflygande, bluesaktige hardrocksong som førte til at gruppa vart samanlikna med The Allman Brothers Band.»
Medverkande
The Doobie Brothers:
Andre medverkande:
Salslister
Album
Singlar
Leukofan
Leukofan er eit sjeldan mineral frå nefelinsyenittpegmatittar ved Langesundsfjorden. Kvitt, gult eller grønleg. Kjemisk sett er det eit fluorhaldig silikat av kalsium, natrium og beryllium NaCaBeSi2O6F, nærskyldt med melinofan. Lekofan vart funnet og namngjeve av presten H. M T. Esmark, og skildra av A. J. Erdmann 1840 som eit nytt mineral for verda.
Dreams av Fleetwood Mac
«Dreams» er ein song skriven av songar Stevie Nicks for gruppa Fleetwood Mac. Songen vart gjeven ut på albumet Rumours i 1977 og på singel. Singelen var den einaste singelen til gruppa som nådde toppen av salslista i USA, der han selde over ein million eksemplar og er ein av dei mest kjende songane deira.